Η **Ρι Τσουν-χι** είναι συνταξιούχος τηλεπαρουσιάστρια που εργαζόταν για την Κεντρική Τηλεόραση της Βορείου Κορέας (KCTV). Είναι γνωστή για τον παθιασμένο και συναισθηματικό τρόπο με τον οποίο εκφωνεί τις ειδήσεις, πολλές φορές κλαίγοντας και ουρλιάζοντας στην οθόνη. Η Ρι εκφώνησε την επίσημη ανακοίνωση του θανάτου του Κιμ Ιλ-σονγκ το 1994 και του Κιμ Τζονγκ-ιλ το 2011. Σε ντοκιμαντέρ που γυρίστηκε για εκείνη το 2012, η Ρι Τσουν-Χι είπε ότι θέλει να αποσυρθεί από τις κάμερες για να δώσει την ευκαιρία σε νέες κοπέλες.  Περιοδικά επανεμφανίζεται στην τηλεόραση, κυρίως για να ανακοινώσει πυρηνικές δοκιμές και εκτοξεύσεις πυραύλων.

Βιογραφία
---------

Η Ρι γεννήθηκε το 1943 από φτωχή οικογένεια στο Τονγκτσόν της, τότε κατεχόμενης από την Ιαπωνία, Κορέας. Σπούδασε υποκριτική στο πανεπιστήμιο της Πιονγιάνγκ, και το 1971 προσελήφθη στη Κρατική Τηλεόραση της Βορείου Κορέας.  Το 1974 έγινε η παρουσιάστρια του κεντρικού δελτίου ειδήσεων του τηλεοπτικού σταθμού, και μέχρι το 2012 έμεινε συνεχώς στον αέρα. Παρόλο που πολλοί συνάδελφοι της υποβιβάστηκαν ή απολύθηκαν από το καθεστώς, η καριέρα της συνεχίστηκε αδιάκοπη μέχρι τη συνταξιοδότηση της. Καθώς κατάγεται από φτωχή οικογένεια η σταδιοδρομία της καλλιεργήθηκε από την κυβέρνηση καθώς η καταγωγή της θεωρούταν σημάδι πολιτικής εμπιστοσύνης στη χώρα. Στο εξής επέστρεψε στην τηλεόραση για να ανακοινώσει την υποτιθέμενη δοκιμή Βόμβας υδρογόνου από τη Βόρεια Κορέα τον Ιανουάριο του 2016  και την επιτυχημένη εκτόξευση πυραύλου τον Φεβρουάριο του 2016. Καθώς και τις πυρηνικές δοκιμές του Σεπτεμβρίου του 2016 και του Σεπτεμβρίου του 2017.

### Ύφος

Η Ρι είναι γνωστή για το μελοδραματικό της ύφος. Μπορεί να κλαίει, να φωνάζει και να γελάει, ενώ μονολογεί. Μιλάει με ύφος δικτάτορα, όταν μεταδίδει τα μηνύματα των Βορειοκορεάτων ηγετών, και εκδηλώνει τον θυμό της όταν κατακρίνει τη δύση. Όταν εκφώνησε την επίσημη ανακοίνωση του θανάτου του Κιμ Ιλ-σονγκ, όπως και σε αυτή του διαδόχου του Κιμ Τζονγκ-ιλ έκλαιγε γοερά κατά τη διάρκεια της παρουσίασης. Πάντα εμφανίζεται φορώντας την παραδοσιακή φορεσιά της Κορέας, το *Τσίμα τσόγκορι* ροζ χρώματος. Η εκφωνήτρια επιλέγει το μαύρο χρώμα μόνο όταν πρέπει να μεταδώσει την είδηση θανάτου Βορειοκορεάτων ηγετών.

Παραπομπές
----------

1. ↑  Harris, Elizabeth A.· Mackey, Robert (19 Δεκεμβρίου 2011). «The Lede: On North Korean State Television, News of the Leader's Death and Floods of Tears». *The New York Times*. ISSN 0362-4331. Αρχειοθετήθηκε από το πρωτότυπο στις 15 Σεπτεμβρίου 2015. Ανακτήθηκε στις 3 Σεπτεμβρίου 2017.
2. ↑  Report on CCTV English στο YouTube Ανακοίνωση της παραίτησης της Ράι
3. ↑  «The only woman North Korea trusts to deliver its most important propaganda: Ri Chun-hee – the news anchor Kim Jong-un wheels out when he wants to impress the world». dailymail.co.uk. Ανακτήθηκε στις 7 Ιανουαρίου 2016.
4. ↑  Herskovitz, Jon· Kim, Christine· Popeski, Ron (18 Νοεμβρίου 2009). «The face that launched a thousand North Korean tirades». Reuters. Αρχειοθετήθηκε από το πρωτότυπο στις 2 Ιανουαρίου 2016. Ανακτήθηκε στις 3 Σεπτεμβρίου 2017.
5. ↑  «Famed N. Korean newscaster comes out of retirement to anchor story on purported H-bomb detonation». *Women in the World in Association with The New York Times - WITW*. 6 Ιανουαρίου 2016. Αρχειοθετήθηκε από το πρωτότυπο στις 16 Ιανουαρίου 2016. Ανακτήθηκε στις 6 Ιανουαρίου 2016.
6. ↑  «UN Security Council vows new sanctions after N Korea's rocket launch». *BBC News*. 7 Φεβρουαρίου 2016. Ανακτήθηκε στις 7 Φεβρουαρίου 2016.
7. ↑  «What we know about Ri Chun-hee, the most famous woman in North Korea». *BBC Newsbeat*. 9 Σεπτεμβρίου 2016. Ανακτήθηκε στις 9 Σεπτεμβρίου 2016.
8. ↑  Ji, Dagyum· Hotham, Oliver (3 Σεπτεμβρίου 2017). «North Korea announces successful test of hydrogen bomb». *NK News*. Ανακτήθηκε στις 3 Σεπτεμβρίου 2017.